Times: Mey Britaniya hukumati bilan Brexit bo‘yicha murosaga erishish qadamlarini muhokama qiladi

Buyuk Britaniya bosh vaziri Tereza Mey vazirlar mahkamasi yig‘ilishida mamlakatning Yevropa ittifoqi tarkibidan chiqib ketishi bo‘yicha murosaga erishish yo‘lidagi qadamlarni keng muhokama qilishni rejalashtirmoqda. Bu haqda The Times xabar berdi.
Nashr ma'lumotlariga ko‘ra, yig‘ilish 16 oktabr kuni, Meyning Bryusselga safari oldidan o‘tkaziladi.
Ta'kidlanishicha, Mey Brexit’dan so‘ng Yevropa ittifoqi bilan bojxona ittifoqini saqlab qolish masalasini vazirlar mahkamasi yig‘ilishida muhokama etish niyatida.
Eslatib o‘tamiz, avvalroq britaniyalik musiqachilar mamlakat bosh vaziri Tereza Meyga ochiq xat yo‘llashgandi, unda ular Brexit - Yevropa ittifoqi tarkibidan chiqishga qarshi ekanliklarini bildirganlar.